|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

| **Geltonskruostis žaltys** |
| --- |
| Geltonskruostis žaltys (Natrix natrix)Geltonskruostis žaltys (*Natrix natrix*) |
| Geltonskruostis žaltys (Natrix natrix)Europoje šios rūšies populiacija yra pakankamaididelė ir plačiai paplitusi |
| Mokslinė klasifikacija |
| 

|  |  |
| --- | --- |
| Karalystė: | Gyvūnai  *( Animalia)* |
| Tipas: | Chordiniai  *( Chordata)* |
| Klasė: | Ropliai  *( Reptilia)* |
| Būrys: | Žvynaropliai  *( Squamata)* |
| Pobūris: | Gyvatės  *( Serpentes)* |
| Šeima: | Žaltiniai  *( Colubridae)* |
| Gentis: | Paprastieji žalčiai  *( Natrix)* |
| Rūšis: | Geltonskruostis žaltys  *( Natrix natrix)* |

 |
| Binomas |
| ***Natrix natrix***Linnaeus, 1758 |
| **Sinonimai** |
| * *Coluber helveticus* Lacépède, 1789
* *Coluber natrix* Linnaeus, 1758
* *Coluber persa* Pallas, 1814
* *Coluber scutatus* Pallas, 1771
* *Coluber siculus* Cuvier, 1829
* *Coluber torquatus* Lacépède, 1789
* *Natrix cetti* Gené, 1838
* *Natrix vulgaris* Laurenti, 1768
* *Tropidonotus ater* Eichwald, 1831
 |
| Geltonskruosčio žalčio paplitmo arealas |

Geltonskruosčio žalčio galva
Geltonskruosčiai žalčiai gerai plaukioja ir nardo
Geltonskruosčiai žalčiai poruojasi (trys patinėliai ir patelė)
Geltonskruosčio žalčio kiaušiniai komposto krūvoje
Geltonskruosčio žalčio jauniklis delne
**Geltonskruostis žaltys** (*Geltonskruostis žaltys) – žaltinių (*Colubridae*) šeimos roplys.*

Paplitimas pasaulyje
--------------------

Paplitęs beveik visoje Europoje, išskyrus Airiją, šiaurines Anglijos ir Skandinavijos dalis.

### Paplitimas Lietuvoje

Lietuvoje gana dažnas. Lietuvoje pagonybės laikais būtent šios rūšies žalčiai buvo laikomi kaip naminiai gyvūnėliai reguliuoti graužikų populiacijas (žr. Žaltys (mitologija)).

Išvaizda
--------

Geltonskruostis žaltys panašus į paprastąją angį, pagrindinis skirtumas – galvos šonuose esančios dvi gelsvos ar oranžinės dėmės. Atskirti žaltį nuo angies galima ir pagal akies vyzdžius – žalčio vyzdžiai apvalūs, o angies elipsės formos, kaip katino. Be to, žaltys pilkas ar juodas, be zigzago nugaroje. Dažnai su tamsesnėmis dėmėmis ar siauromis skersinėmis juostomis. Neretai tinklą primenantis raštas, tačiau ne toks ryškus kaip angių. Kūno ilgis labai nevienodas, maždaug nuo 65 cm ir iki 140 cm, kartais pasitaiko iki 2 m. Patelės didesnės už patinėlius, o patinėliai palyginus retokai užauga didesni nei 110 cm ilgio.

Gyvenimo būdas
--------------

Tai gana judrios ir greitos gyvatės, kurios gerai plaukioja ir nardo. Po vandeniu išbūna apie tris minutes. Jos nėra nuodingos ir pavojingos žmonėms. Negalėdami pabėgti nuo persekiotojų, šie žalčiai šnypščia ir gąsdina staigiais galvos judesiais. Pagauti ginasi išpurkšdami iš kloakos labai nemalonaus kvapo, balkšvai gelsvą skystį. Jei reikia, apsimeta negyvi. Tuomet suglemba, išsižioja, tačiau paleisti greitai „atgyja".
Gyvena vandens telkinių pakrantėse, užliejamose pievose, pelkėse, drėgnuose miškuose. Sutinkami ir prie sodybų, senose kirtavietėse.

Medžioja sausumoje ir vandenyje, grobį ryja gyvą. Minta varliagyviais, jų buožgalviais, kartais driežais, mažomis žuvytėmis ir smulkiais paukščiais ir žinduoliais. O dar nesuaugę jaunikliai minta vabzdžiais. Aktyvūs dieną, medžioja ryte ir vakare, nuo 8 iki 19 h.

Žiemos miegu paprastieji žalčiai užmiega spalio arba lapkričio mėnesį, o pabunda kovo arba balandžio mėnesį.

Poruojasi balandžio – gegužės mėnesiais susirinkę prie ežerų, upių šiltų pakrančių. 7–24 kiaušinius deda į lapų krūvas, supuvusius kelmus ar kitas drėgnas šiltas vietas liepos – rugpjūčio mėnesiais. Kiaušiniai vystosi. Vos 10- 20 cm žalčiukai išsirita po 5–8 savaičių, subręsta tik 3-4 metais. Geltonskruosčiai žalčiai gyvena apie 25-28 metus.

Taip pat skaitykite
-------------------

* Lietuvos roplių sąrašas

|  |  |
| --- | --- |
|  | **Vikiteka: Geltonskruostis žaltys** – vaizdinė ir garsinė medžiaga  |